Innvandrere kom også til Red River Valley i det nordvestlige Minnesota, og bosatte seg i fylkene Clay, Marshall, Norman, og Polk. I begynnelsen av 1870-tallet bidro St. Paul and Pacific Railroad til økt migrasjon til Red River Valley. Dette resulterte i at norske innvandrere i 1875 utgjorde 30 prosent av den totale befolkningen i fylkene Polk og Clay. Senere bosatte innvandrere seg også i fylkene Grant, Pennington, Red Lake, Roseau og Kittson. Mye av dette landet tilhørte Lakota- og Nakotafolkene.